open-index/open-wikipedia-markdown huggingface dataset:
மகாலட்சுமி (தொலைக்காட்சித் தொடர்)

**மகாலட்சுமி** என்பது சன் தொலைக்காட்சியில் மார்ச் 6, 2017ஆம் ஆண்டு முதல் திங்கள் முதல் சனிக்கிழமை வரை மதியம் 12 : 30 மணிக்கு ஒளிபரப்பாகி, அக்டோபர் 21, 2019 முதல் திங்கள் முதல் சனிக்கிழமை வரை காலை 11 மணிக்கு ஒளிபரப்பான ஒரு குடும்ப தொலைகாட்சித் தொடர். இந்தத் தொடரில் புதுமுக நடிகை காவ்யா சாஸ்திரி மகாலட்சுமியாகவும் மகாபாரதம் தொடரில் நடித்த வல்லவ் அரவிந்தாகவும் நடிக்கிறார்கள், இவர்களுடன் சோனு, அஞ்சலி ராவ், லோகேஷ், டெல்லி குமார், அனுராதா கிருஷ்ணமூர்த்தி போன்ற பலர் நடித்துள்ளனர். 

இந்தத் தொடர் டிசம்பர் 14, 2019 இல் 804 அத்தியாயங்களுடன் நிறைவு பெற்றது. இந்தத் தொடர் ஒளிபரப்பான நேரத்தில் கல்யாணப்பரிசு 2 என்ற தொடர் ஒளிபரப்பாகிறது. 

## கதைசுச்ருக்கம்
அஞ்சலி மற்றும் மகா இருவரும் நல்ல தோழிகள். திடீர் என அஞ்சலி பிரசவத்தில் இருக்கின்றார். தனது தோழியின் குழந்தையை வளப்பதற்காக அரவிந்தை திருமணம் செய்கின்றாள். இந்த திருமணத்தை விரும்பாத அரவிந்த் இதை பயன்படுத்தி அரவிந்தை மறு  திருமணம் செய்ய நினைக்கும் அத்தை பெண் ரம்யா. இவர்களின் திருமணவாழ்வு எப்படி நீடித்தது என்பது தான் கதை.

## நடிகர்கள்
### முதன்மை கதாபாத்திரம்
* காவ்யா சாஸ்திரி - மகாலட்சுமி அரவிந்
* வல்லவ் (2017-2019) → ஹேமத் (2019) - அரவிந்
* சோனு - ரம்யா
* லட்சுமி ராஜ் - மாரி முத்து 
* சமூக்த்தா - சமூக்த்தா

### அரவிந் குடும்பம்
* டெல்லி குமார் - சுப்பிரமணி 
* அனுராதா கிருஷ்ணமூர்த்தி - மீனாட்சி 
* நேந்திரன் - ராஜு  
* சுதா - கவிதா  
* ராகவி - விசாலம் 

### மகாலட்சுமி குடும்பம்
* லோகேஷ் - கெளதம்   
* பிரியா - ஜானகி விஸ்வநாதன்  
* மோகன் ஷர்மா - விஸ்வநாதன் 

### துணை கதாபாத்திரம்
* கமல் - அருண் 
* சத்யா -
* சிந்து - நித்தியா

### முந்தைய கதாபாத்திரம்
* அஞ்சலி ராவ் (2017) - அஞ்சலி அரவிந் (தொடரில் இறந்துவிட்டார்)
* லோகேஷ் பாஸ்கர் - கெளதம் 
* பிரியா - ஜானகி விஸ்வநாதன் 
* ராஜசேகர் - ஈஸ்வரமுர்த்தி
* ராஜலக்ஷ்மி 
* பாரோமீதினி - அம்பிகை 
* சியாம் - பாண்டி 
* சந்தானம் 
* சந்தானம் - 
* வீணா வெங்கடேஷ் - சுசிலா 
* வருண் - பிரம்மா 
* ஆறுமுகம் - மதன்குமார்
* பாபி பிலானி - ஆனந் 

## ஒளிபரப்பு நேரம் மாற்றம்
இந்த தொடர் முதலில் நிஜங்கள் என்ற கலந்துரையாடல் நிகழ்ச்சிக்கு பதிலாக மார்ச் 6, 2017 முதல் திங்கள் முதல் சனிக்கிழமை வரை மதியம் 12.30 மணிக்கு ஒளிபரப்பானது. அக்டோபர் 21, 2019 முதல் இந்த தொடர் திங்கள் முதல் சனிக்கிழமை வரை காலை 11 மணிக்கும் நேரம் மாற்றப்பட்டது. இந்த தொடர் ஒளிபரப்பான நேரத்தில் நிலா என்ற தொடர் ஒளிபரப்பாகின்றது. 

## சர்வதேச ஒளிபரப்பு
* இந்த தொடர் மார்ச் 6, 2017ஆம் ஆண்டு முதல் சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) ஒளிபரப்பாகிறது.
* சன் நெக்ட்ஸ் என்ற இணைய மூலமாகவும் இந்த தொடரை பார்க்க முடியும்.

## மேற்கோள்கள்

## வெளி இணைப்புகள்
* Official Website 
* Sun TV on YouTube
* Sun TV Network 
* Sun Group 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
சிசிகியாவ்

**சிசிகியாவ்**  (Zisiqiao), சீனாவின் கிழக்குக் கோடியில் உள்ள செஜியாங் மாகணத்தின், டிகிங் கவுண்டியின் (Deqing County) கிழக்குக் கடைக்கோடியில்  உள்ள சிங்சி  நகரத்திற்கு (Xinshi Town) அருகில் உள்ளது. 

1985 முதல் 600 பேர் கொண்ட இக்கிராமத்தினர்,   வீட்டிற்கு வீடு, சிறியதும், பெரியதுமான பாம்புப் பண்ணைகளைப் பராமரிப்பதால் இக்கிராமத்தை **பாம்பு கிராமம்** என்றும் அழைக்கப்படுகிறது.இக்கிராமத்தின்  தற்போதைய மக்கள்தொகையான 800 பேர்கள்,  வணிகப் பயன்பாட்டிற்காக,  பாம்பு நச்சிற்கும்,  தோலுக்கும் மற்றும் இறைச்சிக்கும் ஆண்டிற்கு 30 இலட்சம் பாம்புகளை பண்ணைகளில் வளர்த்து இலட்சக்கணக்கில் பணத்தை ஈட்டுகின்றனர்.
இப்பாம்பு பண்ணையிலிருந்து உற்பத்தி செய்யப்படும் பாம்பின் நச்சு மருத்துவப் பயன்பாட்டிற்கும், இறைச்சியை உணவு விடுதிகளுக்கும், தோலை அழகிய இடுப்பு வார்ப்பட்டைகளை செய்வதற்கும் பயன்படுத்துகின்றனர். 

சிசிகியாவ் கிராமம் அமைந்த டிகிங் கவுண்டியில் உள்ள பாம்புகளின் பண்பாட்டு அருங்காட்சியகம் உள்ளூர் சுற்றுலாப் பிரியர்களை கவர்வதாக உள்ளது. 

## மேற்கோள்கள்


பகுப்பு:சீன நகரங்களும் ஊர்களும்
டைகுளோரோ(1,5-வளைய ஆக்டாடையீன்) பிளாட்டினம்(II)

**டைகுளோரோ(1,5-வளைய ஆக்டாடையீன்) பிளாட்டினம்(II)** *(Dichloro(1,5-cyclooctadiene)platinum(II))* என்பது C8H12Cl2Pt   என்ற வாய்ப்பாட்டைக் கொண்ட பிளாட்டினத்தின் கரிம உலோக சேர்மம் ஆகும். சுருக்கமாக (Pt(cod)Cl என்று இதைக் குறிப்பிடுவார்கள். டைகுளோரோ(1,5-சைக்ளோ ஆக்டாடையீன்) பிளாட்டினம்(II) என்ற பெயராலும் இச்சேர்மம் அழைக்கப்படுகிறது. திண்ம நிலையில் நிறமற்ற சேர்மமாக காணப்படுகிறது. வளைய ஆக்டாடையீனை அல்லது குளோரைடு ஈந்தணைவிகளை இடப்பெயர்ச்சி செய்வதன் மூலம் பிற பிளாட்டினம் சேர்மங்களை உருவாக்குவதில் தொடக்க வினைபொருளாக பயன்படுகிறது. 1,5-வளைய ஆக்டாடையீனின் பல்வேறு அணைவுச் சேர்மங்களில் இச்சேர்மமும் ஒன்றாகும். 
பொட்டாசியம் டெட்ராகுளோரோபிளாட்டினேட்டுடன் டையீனைச் சேர்த்து சூடுபடுத்துவதன் மூலம் டைகுளோரோ(1,5-வளைய ஆக்டாடையீன்) பிளாட்டினம்(II) சேர்மத்தை தயாரிக்கலாம் :

:K2PtCl4 + C8H12 → PtCl2C8H12 + 2 KCl. 

இச்சேர்மம் சதுரதள வடிவத்தில் படிகமாவதாக  எக்சு கதிர் படிகவியல் ஆய்வு தெரிவிக்கிறது . 

## மேற்கோள்கள்

## மேலும் படிக்க
*J. L. Butikofer, E. W. Kalberer, W. C. Schuster, and D. M. Roddick, “The Crystal Structure of Dichloro(norbornadiene)platinum(II): A Comparison to Dichloro(cyclooctadiene)platinum(II),”  Acta Crystallogr. C. 2004, m353-m354.

பகுப்பு:குளோரைடுகள்
பகுப்பு:கரிம பிளாட்டினம் சேர்மங்கள்
பகுப்பு:வளைய ஆக்டாடையீன் சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
பகுப்பு:பிளாட்டினம் சேர்மங்கள்
எரிகலப்பி

**எரிகலப்பி** (*carburetor*, அல்லது *carburettor*) என்பது உள் எரி பொறிகளில் எரிமத்தையும் காற்றையும் எரிதலுக்காகக் குறிப்பிட்ட சில விகிதங்களில் கலக்கக் செய்யும் ஒரு கருவி ஆகும். எரிகலப்பிகள் வாகனங்களில் பெருமளவு பயன்படுத்தப்படுகிறது. எரிபொருள் உட்செலுத்தல் தொகுதி மூலம் விமானப் போக்குவரத்திலும், சில வேளைகளில் சிறிய விசைப்பொறிகளான புல் அறுப்பிகள் போன்றவற்றிலும் பயன்படுத்தப்படுகின்றன.

## இயங்கும் விதம்
எரிகலப்பிகள் பெர்னூலியின் தத்துவத்தின் அடிப்படையில் இயங்குகிறது: வேகமாகக் காற்று செலுத்தப்படும் போது, அதன் நிலை அழுத்தம் குறைகிறது, அதன் இயக்கநிலை அழுத்தம் அதிகரிக்கிறது. விசைப்பொறியின் உள்ளிழுவாயில் திறந்து உள் இழுக்கபடும் காற்றானது ஒரு குறுகிய புனல் போன்ற அமைப்பின் வழியாக செலுத்தப்படும் போது அதிக வேகத்துடன் செல்லும். இந்த வேகம் வெற்றிடத்தை பெட்ரோலை கொண்டுவரும் குழாயில் ஏற்படுத்துகிறது. இதன் காரணமாக பெட்ரோல் உறிஞ்சபட்டு காற்றில் கலக்கப்படுகிறது. இந்த பெட்ரோல் காற்று கலவையானது எஞ்சினில் எரிய தயார் நிலையில் இருக்கும்.

## மேற்கோள்கள்

பகுப்பு:விசைப்பொறிப் பாகங்கள்
ரகுநாதபுரம், பாபநாசம்

ரகுநாதபுரம் என்னும் ஊர், இந்திய மாநிலமான தமிழ்நாட்டின் தஞ்சாவூர் மாவட்டத்துக்கு உட்பட்ட பாபநாசம் வட்டத்தில் உள்ளது.

## மக்கள்தொகை
2011ம் ஆண்டு மக்கள்தொகை கணக்கெடுப்பின் படி ரகுநாதபுரத்தின்  மக்கள் தொகை 2,263 ஆக இருக்கிறது.

## சான்றுகள்

பகுப்பு:தஞ்சாவூர் மாவட்டத்திலுள்ள கிராமங்கள்
தாலிக்கோட்டை

** தாலிக்கோட்டை** (Talikkottai) இந்தியாவில், தமிழ்நாடு மாநிலத்தில் உள்ள தஞ்சாவூர் மாவட்டத்தில், பட்டுக்கோட்டை வட்டத்தில் உள்ள ஓர் கிராமம் ஆகும்.

## மக்கள்தொகை
2001 மக்கள்தொகை கணக்கெடுப்பின்படி, தாலிக்கோட்டையில்  620 ஆண்கள், 698 பெண்கள் என மொத்தம் 1318 பேர் உள்ளனர். பாலின விகிதம் 1126 ஆகும். இக்கிராமத்தில் கல்வியறிவு விகிதம் 70.69% ஆகும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
சூளக்கரை ஐராவதீசுவரர் கோயில்

**வெள்ளை விடங்கர் கோயில்** அல்லது **ஐராவதீசுவரர் கோயில்** என்பது  கிருட்டிணகிரி மாவட்டம் சூளக்கரை என்ற ஊரில் உள்ள சிவன் கோயில் ஆகும். 

## தல வரலாறு
இந்திரனின் வாகனமான ஐராவதம் மிகுந்த பலமும் அழகும் கொண்டது. இதனால் அது செருக்குடன் இருந்தது. அதேபோல இந்திரனும் மிகுந்த செருக்குடன் இருந்தான். சிவனின் ரிசப வாகனத்தை ஏளனமாக கருதினான். இதை உணர்ந்த சிவன் இந்திரனின் செருக்கை அடக்கி, அவனை பணியவைக்கும் பொருட்டு, ஐராவதத்தை வீழ்த்தி அதன் செருக்கழித்தார், இந்திரன் தன் அறியாமையை உணர்ந்து வருந்தி இறைவனிடம் சரண்டைந்தான். தன் வாகனத்தை இறைவனே ஏற்றருளவும் வேண்டினான். அவனது வேண்டுகோளை ஏற்று, ஐராவதத்தில் ஏறி, அதனை ஏற்றருளியபின், அதனை மீண்டும் இந்திரனுக்கே அளித்து அவனை மன்னித்தருளினார். இதனால் இத்தலத்து இறைவன் ஐராவதீசுவரர் என அழைக்கப்படுகிறார்.

## கோயில் அமைப்பு
சோழர் கலைப்பாணியில் அமைந்துள்ள பழமையான இந்தக் கோயில் சிதிலமடைந்து காணப்படுகிறது, கோயிலானது தெற்கு நோக்கிய வாயிலுடன் அமைந்துள்ளது. இது கருவறை, இடைக்கட்டு என்கிற அந்தராளம், மகமண்டபம் என அமைந்துள்ளது. முகமண்டபமானது சித்திர தூண்களுடன் அழகிய வேலைப்பாடுகளுடன் அமைந்துள்ளது. இதில் உள்ள தூண்களில் இந்திரன் ஐராவதத்தில் அமர்ந்துள்ள காட்சி, வியாக்கிரபாதர் புலி உடலுடன் சிவனுக்கு பூசை செய்யும் காட்சி போன்றவை உள்ளன. இதையடுத்து மகாமண்டபம் அமைந்துள்ளது. மகாமண்டபத்தின் இடதுபுறம் அர்த்த மண்டபமும் கருவறையும் அமைந்துள்ளன. கருவறையில் ஈசன் லிங்கவடிவில் உள்ளார். சிவன் சந்நிதிக்கு  அடுத்து பர்வதனி அம்மனின் கிழக்கு நோக்கிய தனிச்சந்நிதியில் உள்ளார். பிரகாரத்தில் விநாயகருக்கும், சுப்பிரமணியருக்கும் தனிச்சந்நிதிகள் உள்ளன.

## கல்வெட்டுகள்
இங்கு நான்கு கல்வெட்டுகள் உள்ளன. மூன்றாம் குலோத்துங்க சோழன் காலத்திய 12-13 ஆம் நூற்றாண்டு காலத்திய கல்வெட்டு ஒன்று, போசள மன்னன் வீர இராமநாதனின் 12 ஆம் ஆட்சியாண்டு கல்வெட்டு ஒன்றும், ஆட்சியாண்டும், அரசமரபும் அறிவிக்கபடாத இரு கல்வெட்டுகள் என நான்கு கல்வெட்டுகள் உள்ளன. இந்த நான்கு கல்வெட்டுகளும் இன்னும் வெளியிடப்படவில்லை. இவை *சுகவன முருகன்* உள்ளிட்ட சில கல்வெட்டு ஆய்வாளர்களிடம் கையெழுத்து பிரதிகளாக உள்ளன.

## விழாக்கள்
ஒவ்வொரு திங்கட்கிழமையும் சிறப்பு வழிபாடு நடத்தப்படுகிறது. சிவராத்திரியன்று நான்கு கால பூசை சிறப்புற நடத்தப்படுகிறது. சித்ரா பௌர்ணமி, கார்த்திகை தீபம் போன்ற விழாக்கள் சிறப்பாக கொண்டாடப்படுகின்றன.
  
## அமைவிடம்
சூளக்கரையானது கிருஷ்ணகிரி மாவட்டம், கல்லாவியில் இருந்து, போச்சம்பள்ளி செல்லும் வழியில் நான்கு கிலோமீட்டர் தொலைவில் அமைந்துள்ளது. சூளக்கரையில் இருந்து இக்கோயில் ஒரு கிலோமீட்டர் தொலைவில் உள்ளது.

## குறிப்புகள்

பகுப்பு:கிருஷ்ணகிரி மாவட்டத்திலுள்ள சிவன் கோயில்கள்
தாம் இலுவாங் குகை மீட்பு

**தாம் இலுவாங் குகை மீட்பு **  அல்லது **2018 தாய்லாந்து குகை மீட்பு** என்பது தாய்லாந்தின் சியாங் ராய் மாகாணத்தில் உள்ள தாம் இலுவாங் நாங் நோன் குகையில் (உறங்கும் சீமாட்டியின் பெருங்குகை, ) சிக்கிக்கொண்ட 11 முதல் 17 அகவையினராகிய 12 சிறுவர்களையும் அவர்களது 25 அகவை பயிற்றுநரையும் மீட்க மேற்கொள்ளப்பட்ட பெரும் மீட்புப்பணியாகும். இக்குகைக்குள் அவர்கள் நுழைந்த சிறிது நேரத்திலேயே பெருமழையால் வெள்ளம் ஏற்பட்டு நுழைவாயிலை அடைத்துக்கொண்டது. இதனால் வெள்ளநீரிலிருந்து தள்ளியிருக்க குகையின் உட்புறம் சிறுவர்கள் சென்றனர். உள்ளக கால்பந்தாட்ட இளைஞரணி உறுப்பினர்களாகிய இச்சிறுவர்களும் அவர்களது உதவிப் பயிற்றுநரும் காணாமல் போனதாக உடனேயே அறிவிக்கப்பட்டது; தேடுதல் பணிகளும் உடன் தொடங்கின. 

குகை அமைப்பினுள் உயர்ந்து வந்த வெள்ளநீரால் அவர்களைத் தேடுவது கடினமாயிற்று. ஒரு வாரத்திற்கும் மேலாக அவர்களைத் தொடர்பு கொள்ள இயலவில்லை. உலகளவில் ஊடகச் செய்திகளும் பொதுமக்கள் ஆர்வமும் எழுந்த நிலையில் தேடுதல் முயற்சிகள் விரிவாக்கப்பட்டன.  குறுகிய நீர்வழிகளிலும் கலங்கிய நீரிலும் தேடி வந்தனர். சூலை 2 அன்று பிரித்தானிய மூழ்காளர்கள் இவர்கள் உயிருடன் இருப்பதைக் கண்டறிந்தனர். குகையின் நுழைவிலிருந்து 3.2 கி.மீ (2.0 மைல்) உட்புறமாக உயரமானப் பாறைகளில் அவர்கள் இருப்பதைக் கண்டறிந்தனர். மீட்பு ஒருங்கிணைப்பாளர்கள் இவர்களை மீட்க சிறுவர்களுக்கும் பயிற்றுநருக்கும் அடிப்படை ஆழ்நீர் மூழ்கல் திறன்களில் பயிற்சி அளிப்பதா அல்லது மழைநீர் வடியும்வரையோ அல்லது புதிய நுழைவைக் குடையும் வரையோ காத்திருப்பதா என ஆராய்ந்தனர். குகையிலிருந்து பல நாட்கள் நீரிறைத்தும் மழை சற்று விட்டபின்னரும் அடுத்த பருவ மழை துவங்குமுன் மீட்புப்பணிகளைத் தொடங்கினர். அடுத்து சூலை 11 அன்று   அளவிலான மழை வாய்ப்புள்ளதாக வானிலை மையம் அறிவித்தது. சூலை 8 அன்று, நான்கு சிறுவர்கள் மீட்கப்பட்டனர். சூலை 9 அன்று, மேலும் நான்கு சிறுவர்கள் மீட்கப்பட்டனர். சூலை 10 அன்று மிஞ்சிய அனைத்து சிறுவர்களும் அவர்களது பயிற்றுநரும் மீட்கப்பட்டனர்.  

இந்த மீட்புப் பணியில் தாய்லாந்து கடற்படையின் சீல்கள் உட்பட 1000க்கும் மேற்பட்டோர் பங்கேற்றனர். பல்வேறு நாடுகளிலிருந்தும் தன்னார்வலர்கள் இம்மீட்பில் ஈடுபட்டனர். இந்த மீட்பின்போது ஒரு உயிரிழப்பு நேர்ந்தது. சூலை 5 அன்று குகைக்குள் ஆக்சிசன் உருளைகளை வழங்கிவிட்டு குறுகிய நீர்வழியில் திரும்புகையில் சமான் குணன் என்ற தாய்லாந்து கடற்படை வீரர் மூச்சுத் திணறி உயிரிழந்தார்.  

## மேற்கோள்கள்

## வெளி இணைப்பு
*தாய்லாந்தில் சிறுவர்கள் மீட்பு: குகையில் தண்ணீரை வெற்றிகரமாக வெளியேற்றிய இந்திய தொழில்நுட்ப வல்லுநர்கள்

பகுப்பு:தாய்லாந்து
பகுப்பு:2018 நிகழ்வுகள்
தங்க முக்கோணம், தென்கிழக்காசியா

**தங்க முக்கோணம்** (**Golden Triangle, Southeast Asia**) என்பது உலகில் அதிக அளவில் அபினி உற்பத்தி செய்யப்படும் தென்கிழக்காசியாவின் பிரதேசங்களைக் குறிக்கிறது. தென்கிழக்காசியாவின் தாய்லாந்து, லாவோஸ் மற்றும் மியான்மரின் எல்லைப் பகுதிகளை இணைக்கும்  மலைப்பாங்கான பகுதிகளில் அபினிச் செடிகள் விளைவிக்கப்படும் பிரதேசங்களைக் குறிக்கிறது.  .

ஐக்கிய அமெரிக்காவின் உளவு நிறுவனமான நடுவண் ஒற்று முகமையால், இப்பிரதேசங்களுக்கு தங்க முக்கோணம் எனும் பெயரிடப்பட்டது.

தென்கிழக்காசியாவின் இத்தங்க முக்கோணப் பிரதேசம் தாய்லாந்தின் வடக்கு, மியான்மரின் கிழக்கு மற்றும் லாவோசின் மேற்குப் பகுதிகளை இணைக்கும் மலைத்தொடர்களில் 36,000 சகிமீ பரப்பளவு கொண்டது.

தங்கப் பிறை என அழைக்கப்படும் அபினி உற்பத்தியாகும் பிரதேசங்களில் ஒன்றான  ஆப்கானிஸ்தானில், உலகில் அதிக அளவில் அபினி உற்பத்திச் செய்யப்படுகிறது.

## உற்பத்தி
உலகின் அபின் உற்பத்தியில் ஆப்கானித்தானித்தானிற்கு அடுத்து, தென்கிழக்காசியாவின் மியான்மர்  இரண்டாம் இடம் வகிக்கிறது. மியான்மர் நாடு, இரண்டாம் உலகப் போருக்குப் பின், அபினை மருத்துவப் பயன்பாட்டு உற்பத்தியில் தென்கிழக்காசியாவில் முதலிடம் வகித்தது. ஐக்கிய நாடுகள் அவையின் மருந்துக் கட்டுப்பாடு அமைப்பின் கணக்கீடின் படி, 2005ல் மியான்மரில் 167  சதுர மைல் பரப்பில் அபினி பயிரிடப்பட்டதாக கூறுகிறது.

மியான்மர், தாய்லாந்து மற்றும் லாவோஸ் ஆகிய இந்த மூன்று நாடுகளின் எல்லைப்புற பகுதிகளில் அமைந்த மலைப்பாங்கான பகுதிகளில் அபினி பயிரிடப்படுவதை தொடர்புடைய அரசுகளால் கண்காணிக்க இயலாதவாறு, உள்ளூர் தாய்லாந்து மலைவாழ் பழங்குடி மக்கள் மூலம் போதை மருந்து கடத்துபவர்கள் போதை தரும் அபினி செடியை பயிரிடுகின்றனர்.

1996 முதல் 2006 வரை மியான்மரின் இராணுவ அரசு அபினி பயிரிடப்படுவதை ஒழிக்கும் நடவடிக்கையில் ஈடுபட்டதால், தங்க முக்கோணப் பகுதியில், அபின் செடிகள் பயிரிடுவது 80% குறைந்துள்ளது.

 

## இதனையும் காண்க
* தங்கப் பிறை
* அபின் பாவனை அடிப்படையில் நாடுகளின் பட்டியல்

## மேற்கோள்கள்

## வெளி இணைப்புகள்

* Geopium: Geopolitics of Illicit Drugs in Asia. Geopium.org (since 1998) is the personal website of Pierre-Arnaud Chouvy, CNRS Research Fellow in Paris.
* Kramer, Tom, Martin Jelsma, and Tom Blickman. "Withdrawal Symptoms in the Golden Triangle: A Drugs Market in Disarray". Amsterdam: Transnational Institute, January 2009. .
* "The Golden Triangle Opium Trade: An Overview" by Bertil Lintner, Chiang Mai, March 2000

*
பகுப்பு:தென்கிழக்காசியா
பகுப்பு:மியான்மார்
பகுப்பு:தாய்லாந்து
பகுப்பு:லாவோஸ்
ஓ. பன்னீர்செல்வம் அமைச்சரவை (2001–02)

2001 தமிழக சட்டமன்றத் தேர்தலில் அதிமுக கூட்டணி வென்றதையடுத்து ஜெ. ஜெயலலிதா மே 15 அன்று முதல்வராக பதவியேற்றார். நீதிமன்றத்தால் குற்றவாளி என தண்டிக்கப்பட்ட ஜெயல்லிதாவை முதல்வராக நியமித்தது சட்டவிரோதம் என்று உச்சநீதிமன்ற அமர்வு 2001 செப்டம்பர் 21 அன்று தீர்ப்பு வழங்கியதையடுத்து ஜெயலலிதா முதல்வர் பதவியை விட்டு விலகினார். அதையடுத்து அன்றே **[[ஓ. பன்னீர்செல்வம்]]**  தமிழ்நாடு முதலமைச்சராக பதவியேற்றார். ஜெயலிலிதா மீதான வழக்கின் மேல்முறையீட்டில் அவருக்கு சாதகமாக தீர்ப்பு வெளியானதையடுத்து ஜெயலலிதா 2002 மார்ச் முதல் நாளில் மீண்டும் முதல்வரானார். இந்த இடைப்பட்டக் காலத்தில் ஓ. பன்னீர்செல்வம் தலைமையிலான அமைச்சரவை தொடர்ந்தது.

## அமைச்சரவை
அமைச்சரவை 2001 திசம்பர் 30 அன்று இருந்தவாறு:
{| class=

## மேற்கோள்கள்

பகுப்பு:தமிழ்நாடு அரசு
பகுப்பு:அனைத்திந்திய அண்ணா திராவிட முன்னேற்றக் கழகம்
பகுப்பு:தமிழ்நாட்டு வரலாறு (1947- தற்போதுவரை)
3,3-பிசு (குளோரோமெத்தில்) ஆக்சிடேன்

**3,3-பிசு (குளோரோமெத்தில்) ஆக்சிடேன்** (3,3-Bis(chloromethyl)oxetane) என்பது C5H8Cl2O   என்ற வாய்ப்பாட்டைக் கொண்ட கரிம வேதியியல் சேர்மம் ஆகும். அமெரிக்க அரசு இச்சேர்மத்தை மிகவும் அபாயகரமான சேர்மம் என வகைப்படுத்தியுள்ளது. அமெரிக்காவின் அவசரகால திட்டமிடல் மற்றும் சமூக தகவலறியும் உரிமை சட்டம் (42 யு.எசு.சி 11002) பிரிவு 302 வரையறையிலும் இது உறுதிபடுத்தப்பட்டுள்ளது. தயாரித்தல், சேமித்தல் அல்லது குறிப்பிடத்தக்க அளவிற்கு அதைப் பயன்படுத்துதல் ஆகியவை  கடுமையான கட்டுப்பாடுகளுக்கு உட்படுத்தப்படுகின்றன. இவ்வேதிப்பொருளை உட்கொள்ளுவதால் சிறுநீரக பாதிப்பு, கண்ணீர்வழிதல் மற்றும் இறப்பு ஆகியவற்றை சந்திக்க நேரிடும். 

3,3-பிசு (குளோரோமெத்தில்) ஆக்சிடேன் ஒரு பயனுள்ள பலபடிக்கு முந்தைய ஒருபடியாகும். உலகெங்கிலும் இதை ஓர் ஆற்றலமிகு பொருளாக இராணுவ பயன்பாடுகளுக்கு பயன்படுத்துவது தொடர்பான ஆய்வுகள் மேற்கொள்ளப்படுகின்றன.  நடைமுறையில் பயன்படுத்தப்படும் உந்துபொருள் பிணைப்பிக்கு மாற்றாக இதைப் பயன்படுத்தும் திறன் மிக்க பொருளாகவும் கருதப்படுகிறது. 

## மேற்கோள்கள்

பகுப்பு:ஆக்சிடேன்கள்
பகுப்பு:கரிம ஆலைடுகள்
பகுப்பு:குளோரோமெத்தில் சேர்மங்கள்
தங்கப் பிறை

**தங்கப் பிறை** (**Golden Crescent**)  போதை தரும் அபினி செடிகளை வளர்க்கும் நடு ஆசியாவின் தெற்கில் உள்ள ஆப்கானிஸ்தான்,  தெற்காசியாவின் மேற்கில் உள்ள பாக்கித்தான் மற்றும் மேற்காசியாவின் கிழக்கில் உள்ள ஈரான் நாடுகளின் பகுதிகளைக் குறிக்கும்.

இது தவிர மத்திய அமெரிக்காவின் மெக்சிகோ மற்றும்  தென் அமெரிக்காவின் கொலம்பியா மற்றும் தென்கிழக்காசியாவின் தங்க முக்கோணப் பகுதிகளிலும் அபினி செடிகள் வளர்ப்பதில் உலகின் முன்னிணி பிரதேசங்கள் ஆகும். 

உலக அளவில் அபினி உற்பத்தியில்  ஆப்கானித்தான், 1991களில் 1,782 மெட்ரிக் டன் உற்பத்தி செய்து உலகில் முதலாவதாக இருந்தது. 

2001ல் ஆப்கானிஸ்தானில் தாலிபானிகளின் ஆட்சிக் காலத்தில் அபினியின் உற்பத்தி பெருமளவு சரிந்ததது. 

தற்போது ஆப்கானிஸ்தானில் மருத்துவப் பயன்பாட்டிற்காக உலகின் தேவையில் 90% தரமான அபினி உற்பத்தி செய்யப்படுகிறது. மேலும் மருத்துவப் பயன்பாட்டிற்குமான கஞ்சா செடிகளை வளர்ப்பதில் ஆப்கானித்தான் முன்னிலை வகிக்கிறது. 

## வரலாறு
2007இல் உலக அளவில் உற்பத்தியான 9,000 டன் அபினியில், தங்கப் பிறை பிரதேசங்களில் மட்டும் 8,000 டன் உற்பத்தியானது.   

தங்க முக்கோணப் பகுதியை விட, 64% அளவில் தங்கப் பிறை நாடுகள் அபினியை சந்தையில் விற்றது.   தங்கப் பிறைப் பகுதியிலிருந்து 2,500 டன் அபினை ஆப்பிரிக்கா, அமெரிக்கா மற்றும் ஐரோப்பிய நாடுகளுக்கும் மற்றும் உலக அளவில் 9.5 மில்லியன் அபின் பயன்பாட்டாளர்களுக்கு  கள்ளச் சந்தையில் வணிகம் செய்துள்ளது. 

உலக அளவில் கள்ளத்தனமாக அபின் உற்பத்தியில், 23.5% மட்டுமே அனைத்து அரசுகளின் காவல்துறையால் கைப்பற்றப்பட்டுள்ளது.   

2008-இல் தங்கப் பிறைப் பகுதியில் உற்பத்தியாகும் அபினியில் 50%  ஈரானில் மட்டுமே உற்பத்தியாகிறது. ஆப்கானிஸ்தானில் உற்பத்தியாகும் அபினியில் 7% மட்டுமே உள்நாட்டில் பயன்படுத்தப்படுகிறது.

## இதனையும் காண்க
* அபினி
* தங்க முக்கோணம் 
* அபின் பாவனை அடிப்படையில் நாடுகளின் பட்டியல்
* வளமான பிறை பிரதேசம்

## மேற்கோள்கள்

## வெளி  இணைப்புகள்
* Video documentary of golden crescent
* Geopium: Geopolitics of Illicit Drugs in Asia
* UN Report: Afghanistan’s Drug Industry (PDF, 223 pages)
* Afghanistan: Drug Industry and Counter-Narcotics Policy, World Bank
* United Nations Office of Drugs and Crime
* United States Department of State

அபின்
பகுப்பு:நடு ஆசியா
பகுப்பு:தெற்காசியா
பகுப்பு:ஆப்கானித்தான்
பகுப்பு:பாக்கித்தானின் புவியியல்
பகுப்பு:ஈரானின் புவியியல்
புதுவை 7 (நெல்)

**பி ஒய்- 7** (*PY 7*) (வேளாண் வழக்கு **அன்னலட்சுமி** (*Annalakshmi*) எனப்படும் இந்த நெல் இரகம், புதுச்சேரி நெல் வகையாகும்.

## வெளியீடு
இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 2007 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.

## காலம்
கூடுதல் குறுகியகால நெற்பயிர்களில் ஒன்றான இது, 120 - 125 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற கூடுதல் குறுகியகால  நெற்பயிர்கள், பின் சம்பா பட்டத்திற்கு (பருவத்திற்கு) ஏற்றதாக கூறப்படுகிறது.

## சாகுபடி
பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.

* இந்த நெல் இரகம், ஒரு எக்டேருக்கு 5500 கிலோவரை (5, 5 t/ha) மகசூல் தரக்கூடியது.
* இந்த நெற்பயிர், தண்டு துளைப்பான் மற்றும் இலைசுருட்டு புழு ஆகியவைகளை எதிர்த்து வளரக்கூடியதாகும்.  
* நடுத்தர மெல்லிய, வெள்ளை அரிசியைக்கொண்ட நெல் இரகமாகும்.

## சான்றுகள்

## வெளியிணைப்புகள்
* தினகரன்: முகப்பு > மாவட்டம் > புதுச்சேரி - அதிக விளைச்சலை தரக்கூடிய ‘பிஒய்-8’ நெல் ரகம் விரைவில் அறிமுகம் 

பகுப்பு:நெல் வகைகள்
சியாங் ராய், தாய்லாந்து

**சியாங் ராய்** (**Chiang Rai**)  (, தாய்லாந்து நாட்டின் வடகோடியில் உள்ள சியாங் ராய் மாகாணாத்தின் தலைநகரமும், முயியாங் சியாங் ராய் மாவட்டத்தின் நிர்வாகத் தலைமையிடமும்  ஆகும். இந்நகரத்தை மன்னர் மங்ராய் கிபி 1262ல் நிறுவினார். உலகில் அதிக அளவில் அபின் உற்பத்தியாகும் தங்க முக்கோணத்தில் அமைந்துள்ள நகரங்களில் ஒன்றாகும்.

## வரலாறு

மங்ராய் வம்ச மன்னர்களின் தலைநகராக சியாங் ராய் நகரம் விளங்கியது. சியாங் ராய் நகரம் பின்னர் பர்மாவின் ஆட்சியில் பல நூற்றாண்டுகளாக இருந்தது. 1899ல் தாய்லாந்து மன்னர் சியாங் ராய் நகரத்தை கைப்பற்றி, 1933ல் சியாங் ராய் மாகாணத்தை நிறுவினார்.

## புவியியல்
கோக் ஆற்றின் வண்டல் மண் சமவெளியில், கடல் மட்டத்திலிருந்து 390மீட்டர் உயரத்தில் உள்ள சியாங் ராய் நகரம், வடக்கில் தாயின் லாவோ மலைத்தொடருக்கும், தெற்கில் பி பான் நாம் மலைத்தொடருக்கும் நடுவில் அமைந்துள்ளது.  லாவோ ஆறு சியாங் ராய் நகரத்தின் தெற்கில் பாய்கிறது.

சியாங் ராய் நகரம், பாங்காக் நகரத்திற்கு வடக்கில் 860 கி.மீ. தொலைவிலும், சியாங் மாய் நகரத்திற்கு வடகிழக்கில் 200 கி.மீ. தொலைவிலும், மியான்மர் எல்லைக்கு தென்மேற்கில் 62 கி.மீ. தொலைவிலும் உள்ளது. தங்க முக்கோணத்தில் அமைந்துள்ள நகரஙகளில் ஒன்றாகும்.

## மக்கள்தொகை பரம்பல்
60.85 சதுர கிலோ மீட்டர் பரப்பளவு கொண்ட சியாங் ராய் நகரத்தின், 2012ம் ஆண்டின் மக்கள்தொகை கணக்கெடுப்பின்படி, சியாங் ராய் நகர மக்கள்தொகை  69,888 ஆகும். சியாங் ராய் நகர மக்கள்தொகையில் 12.5% தாய்லாந்து மலைவாழ் பழங்குடி மக்கள் ஆவார்.

## தட்பவெப்பம்
சியாங் ராய் நகரம் வெப்பமண்டல ஈரமான மற்றும் வறண்ட காலநிலை கொண்டது. (கோப்பென் காலநிலை வகைப்பாடு *Aw*).

குளிர்காலம் வறட்சியாகவும், சிறிது வெப்பமாகவும் இருக்கும். கோடைக்கால சராசரி வெப்பம் 34.9&nbsp;°C  ஆகும்.  ஏப்ரல் முதல் அக்டோபர் வரை பலத்த பருவமழை பெய்கிறது.





## இதனையும் காண்க
* சியாங் ராய் மாகாணம்

## மேற்கோள்கள்


## வெளி இணைப்புகள்

* 
* ''Chiang Rai Times'' Provincial and local news for Chiang Rai (English language)

*
*
பகுப்பு:தாய்லாந்து
தாம் இலுவாங் நாங் நோன்

**தாம் இலுவாங் நாங் நோன்** (*Tham Luang Nang Non*, ) வடக்கு  தாய்லாந்தில், சியாங் ராய் மாகாணத்தின்,  மோய் சாய் மாவட்டத்தில் உள்ள   *போங் பா* சிற்றூரருகே உள்ள  தாம் இலுவாங்-குன் நாம் நாங் நோன் வனப்பூங்காவிலுள்ள சுண்ணக்கரட்டு குகையமைப்பாகும். இது  மியான்மர் எல்லையில் உள்ள தோய் நாங் நோன் மலைத்தொடர் கீழே அமைந்துள்ளது.

இக்குகை சூலை 2, 2018 முதல்  உலகளவில் பெரும் ஈர்ப்பைப் பெற்றது; இக்குகையில் இளையோர் காற்பந்தாட்ட அணியின் 12 சிறுவர்களும் அவர்களது உதவிப் பயிற்சியாளரும் குகையின் ஆழ்பகுதியில் சிக்கிக் கொண்டனர். சூன் 23, 2018 அன்று ஏற்பட்ட  பருவமழை வெள்ளத்தால் இவ்வாறு சிக்கிக்கொண்டனர்.  சூலை 10 அன்று இவர்கள் அனைவரும்  பாதுகாப்பாக மீட்கப்பட்டனர். இம்முயற்சியில் தாய்லாந்தின் மீட்பு மூழ்காளர் ஒருவர் உயிரிழந்தார்.

## இதனையும் காண்க
* தாம் இலுவாங் குகை மீட்பு
* மோய் சாய் மாவட்டம்

## மேற்கோள்கள்

## வெளி இணைப்புகள்
* 7 Best Things To Do In Mae Sai, Thailand

பகுப்பு:தாய்லாந்துப் புவியியல்
பகுப்பு:குகைகள்
சுண்ணாம்புக் கரடு

[thumb|A karst landscape in [Minerve, Hérault, பிரான்சு]]
[thumb|இசுகோஞன் குகைகள், [சுலோவீனியா]]
[thumb|புயர்ட்டோ பிரின்செசா நிலத்தடி ஆறு, [பிலிப்பீன்சு]]
[thumb|left|450px|உலகளவில் காபனேற்றுப் பாறைகளின் பரவல் (முதன்மையாக [சுண்ணக்கல், உலர்கனிமங்கள் தவிர்த்து)]]
thumb|அயர்லாந்தின் மேற்கு கடலோர புரென் சுண்ணக்கரடுகள்
[thumb|டோர்கல் டெ அன்டெகுய்ரா, [அந்தாலூசியா, எசுப்பானியா]]
[thumb|[கலாங் விரிகுடா, வியட்நாம்]]

**சுண்ணக்கரடு** (*Karst*) சுண்ணக்கல், தொலமைற்று,  ஜிப்சம் போன்ற நீரில் கரையக்கூடிய பாறைகளால்  உருவான நிலவமைப்பாகும்.  இத்தகைய நிலவமைப்பில் நிலத்தடி கால்வாய்களும்  புதைகுழிகளும்  குகைகளும் காணப்படுகின்றன. சரியான வானிலை யமைந்தால்  படிகப்பாறை போன்ற வானிலை தாங்கும் பாறைகளிலும் உருவாவது ஆவணப்படுத்தப்பட்டுள்ளது. நிலத்தடி வடிகால்கள் இருப்பதால் மேற்புறத்தில் ஆறுகள், ஏரிகள் போன்ற நீர்நிலைகள் குறைவாக இருக்கும்.

சுண்ணக்கல் கரடுகளைக் குறித்த ஆய்வுகள் பெட்ரோலிய புவிப்பொதியியலில் முதனைமையாகின்றன; உலகின் எண்ணெய் சேமிப்பில் 50% வரையில் இத்தகைய நிலவமைப்புகளில் அமைந்துள்ளன.

## மேற்கோள்கள்

பகுப்பு:புவிப்புறவியல்
பகுப்பு:குகைகள்
யோசெமிட்டி தேசியப் பூங்கா

**யோசெமிட்டி தேசியப் பூங்கா** (*Yosemite National Park*, , ) கலிபோர்னியாவின் மேற்கு சியேரா நிவாடாவில் அமைந்துள்ள அமெரிக்கத் தேசியப் பூங்கா. ஐக்கிய அமெரிக்காவின் தேசியப் பூங்கா சேவையால் பராமரிக்கப்பட்டு வரும் இப்பூங்காவின் பரப்பளவு  747,956 ஏக்கர்கள் (1,168.681 ச மை; 302,687 எக்டேர்; 3,026.87 கிமீ2). 1984இல்  உலகப் பாரம்பரியக் களமாக அறிவிக்கப்பட்ட யோசெமிட்டி உலகளவில் இங்குள்ள  கருங்கல் முகடுகள், அருவிகள், தெளிந்த நீரோடைகள், மீப்பெரும் செகுவா மரவனங்கள், ஏரிகள், மலைகள்,புல்வெளிகள், பனிப்பாறைகள், மற்றும் உயிரியற் பல்வகைமைக்காக அறியப்படுகின்றது. கிட்டத்தட்ட 95% பூங்காப் பகுதி அடர்காட்டுப் பகுதியாக அறிவிக்கப்பட்டுள்ளது.

ஒவ்வொரு ஆண்டும் சராசரியாக ஏறத்தாழ 4 மில்லியன் மக்கள் யோசெமிட்டிக்கு வருகின்றனர். வருபவர்களில் பெரும்பாலானோர் தங்கள் நேரத்தை யோசெமிட்டிப் பள்ளத்தாக்கின்  5.9 சதுர மைல்கள் (15&nbsp;கிமீ2) பரப்பில் கழிக்கின்றனர். 2016இல் இப்பூங்காவின் வரலாற்றில் சாதனையளவாக 5 மில்லியன் பேர் வந்துள்ளனர். தேசியப் பூங்கா குறித்த கருத்தியல் உருவாக்கத்தில் யோசெமிட்டி முக்கியப் பங்கு வகித்தது. துவக்கத்தில், காலென் கிளார்க்கும் மற்றவர்களும் யோசெமிட்டியை பாதுகாக்கப் போராடினர்; இறுதியில் 1864இல் குடியரசுத் தலைவர் ஆபிரகாம் லிங்கன் *யோசெமிட்டி  நல்கை*யில் ஒப்பமிட்டார். பின்னர் ஜான் முயர் யோசெமிட்டி பள்ளத்தாக்கை மட்டுமன்றி சுற்றியுள்ள மலைத்தொடர்களையும் வனங்களையும் உள்ளடக்கிய பெரியத் தேசியப் பூங்கா அமைக்கப் போராடினார். இதுவே ஐக்கிய அமெரிக்க தேசியப் பூங்கா அமைப்பு நிறுவப்பட வழிகோலியது.

## ஒளிப்படத் தொகுப்பு

File:ElCapitan-001.jpg|எல் காப்பித்தான்
File:Yosemite upper falls winter 2010.JPG|யோசெமிட்டி அருவி]]
File:Half Dome from Glacier Point, Yosemite NP - Diliff.jpg|பனிப்பாறை முனையிலிருந்து அரை குவிக்கூரை 
File:Gaylor lakes.jpg|thumb|right|280px|கேலார் ஏரி

## மேற்கோள்கள்

பகுப்பு:ஐக்கிய அமெரிக்காவின் உலகப் பாரம்பரியக் களங்கள்
பகுப்பு:ஐக்கிய அமெரிக்காவில் உள்ள தேசியப் பூங்காக்கள்
பகுப்பு:கலிபோர்னியப் புவியியல்
பகுப்பு:கலிபோர்னியா
கண்ணம்மா (தொலைக்காட்சித் தொடர்)

**கண்ணம்மா** ஸ்ரீ பாரதி அஸோசியேட் தயாரிப்பில் ‘28 மே 2018’ ஆம் ஆண்டு முதல் திங்கள் முதல் வியாழன் வரை இரவு 8:01 க்கு ராஜ் தொலைக்காட்சியில் ஒளிபரப்பான ஒரு குடும்ப பின்னணியை தழுவிய மெகா தொடர் ஆகும். இந்த தொடரை ஜெனி என்பவர் இயக்க, அர்ச்சனா, சியாம், நிவிஷா, அரவிந்தராஜ், மணி, சாய் மாதவி, புவி ராஜ் போன்ற பலர் நடித்துள்ளனர். இந்த தொடர் சில காரணங்களால் 69 அத்தியாங்களுடன் பாதியில் நிறுத்தப்பட்டுள்ளது.

## கதைச்சுருக்கம்
இந்த தொடரின் கதை கண்ணம்மா தன் குடும்ப சூழல் மற்றும் தன் அப்பாவின் கோபம் இரண்டின் காரணமாகவும் பள்ளிப் படிப்பை பாதியில் நிறுத்திக் கொண்டு ஒரு டெய்லராக ஒரு ஃபேஷன் கார்மென்ட்ஸில் வேலை செய்கிறாள். அரவிந்த் அந்த நிறுவனத்தின் முதலாளி ஆரம்பத்தில் இருந்து அரவிந்துக்கும் கண்ணம்மாவுக்கும் ஒருவர் மீது ஒருவரை பிடிக்கவில்லை. கண்ணம்மாவை தனது அலுவலகத்தில் வேலைக்கு வைத்ததே அவளை பழி வாங்குவதற்குத்தான்.

இந்நிலையில் கண்ணம்மாவே எதிர்பார்க்காத ஒரு தருணத்தில் அவளது முதலாளியின் மானத்தைக் காப்பாற்ற வேண்டி அவரையே திருமணம் செய்ய வேண்டியதாகிறது. கண்ணம்மா அவளது கணவனின் மனதையும், தனக்கு எதிர்பாராமல் அமைந்த இந்த வாழ்வையும் காப்பாற்றிக் கொள்ள போராடுவதே இந்த தொடரின் கதை.

## நடிகர்கள்
### முதன்மை கதாபாத்திரம்
* அர்ச்சனா - கண்ணம்மா
* சியாம் - அரவிந்
* நிவிஷா - மீரா

### துணை கதாபாத்திரம்
* ஆர். ஸ்டெஃபி
* ஆர். அரவிந்தராஜ்
* ஜெயா ராஜகோபால் 
* மோனிகா
* வசந்தி
* சைத்ரா
* சரண்யா
* அமுதா
* மணி
* சாய் மாதவி
* புவி ராஜ்

## முகப்பு பாடல்
இந்த தொடருக்கான முகப்பு பாடலான ‘கண்ணம்மா கண்ணம்மா’ என்ற பாடலுக்கு இளைய கம்பன் பாடல் வரிகள் எழுதியுள்ளார், விஜய் சரவணா இசை அமைக்க, பாடகி சரண்யா சீனிவாசன் இந்த பாடலை பாடியுள்ளார்.

## மேற்கோள்கள்

## வெளி இணைப்புகள்
* ராஜ் தொலைக்காட்சி வலையகம்  
* ராஜ் தொலைக்காட்சி யூட்யுப்

பகுப்பு:ராஜ் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
தோய் நாங் நோன் மலைத்தொடர்

{{notes             = 

**தோய் நாங் நோன் மலைத்தொடர்** (ஆங்கிலம்: *Doi Nang Non*; தாய்: ดอยนางนอน), (**உறங்கும் பெண் தோற்ற மலைத்தொடர்**) (*Mountain of the Sleeping Lady*), தாய்லாந்து நாட்டில் வடக்கில் உள்ள, சியாங் ராய் மாநிலத்தில் உள்ள மோய் சாய் மாவட்டத்தில், தூங்கு பெண் தோற்றத்தில் அமைந்த மலைத்தொடராகும். 

பருவ மழைக் காலங்களில் இம்மலைத்தொடரில் பல அருவிகள் தோன்றும். மேலும் இம்மலைத்தொடரில் பத்து கிலோ மீட்டர் நீளம் கொண்ட தாம் இலுவாங் நாங் நோன் குகையில், 23 சூன் 2018 அன்று மழை வெள்ளத்தில் சிக்கிய 12 சிறுவர்கள் உட்பட 13  பேரை 10 சூலை 2018 அன்று  மீட்புப் படையினர் உயிருடன் மீட்டனர். 
 
இம்மலைத்தொடரில் **தாம் லுவாங்-குன் நாம் நாங் நோன்** (Tham Luang–Khun Nam Nang Non Forest Park)  எனும் காட்டுப் பூங்கா அமைந்துள்ளது.

## புவியியல்

சியாங் ராய் மாநிலத்தின் தலைமையிடமான சியாங் ராய் நகரத்திற்கும், மோய் சாய் மாவட்டத்திற்கும் இடையே அமைந்த தோய் நாங் நோன் மலைத்தொடர் வழியாக ஆசிய நெடுஞ்சாலை 2 செல்கிறது. இம்மலைத்தொடர் அருகில் மியான்மர் நாட்டின் பன்னாட்டு எல்லையருகே உள்ள, இம்மலைத்தொடர், தங்க முக்கோணத்தில் அமைந்துள்ளது. இம்மலைத்தொடரை தொலைவிலிருந்து காணும் போது நீண்ட கூந்தலுடைய தூங்கும் பெண் வடிவத்தில் காணப்படும். இம்மலைத்தொடரின் உயர்ந்த  தோய் துங் கொடுமுடி, தூங்கும் பெண்னின் வயிற்றுப் பகுதி போன்று காணப்படும்.

### குகைகள்

இம்மலைத்தொடரில் பல சுண்ணாம்புக் கரடு குகைகளும், அருவிகளும் உள்ளது. இம்மலைத்தொடரில் உள்ள **[[தாம் இலுவாங் நாங் நோன்]]** குகை (தாய் மொழி: ถ้ำหลวงนางนอน);  சுண்ணாம்புக் கல்லால் ஆனது. இக்குகை 10 கிலோ மீட்டர் கொண்டது.   மழைக்காலங்களில் இக்குகையில் மழைநீர் பெருமளவில் தேங்கி விடும். மழை நீர் வற்ற மாதக்கணக்காகும்.

23 சூன் 2018 அன்று தாம் இலுவாங் நாங் நோன் குகையைக் காணச் சென்ற 12 சிறுவர்களும், ஒரு கால்பந்தாட்ட பயிற்சியாளரும், மழை வெள்ளத்தில் மாட்டிக் கொண்டனர்.

பின்னர் தாய்லாந்து மற்றும் பன்னாட்டு குக்குளிப்பு வீரர்கள், குகை வெள்ளத்தில் சிக்கியவர்களை  10 சூலை 2018 அன்று பன்னாட்டு  தாம் இலுவாங் குகை மீட்பு குழுவினர் உயிருடன் மீட்டனர்.

## இதனையும் காணக

* தாம் இலுவாங் நாங் நோன் குகை
* தாம் இலுவாங் குகை மீட்பு 
* சியாங் ராய் மாகாணம்
* சியாங் ராய்
* மோய் சாய் மாவட்டம்

## காட்சியகம்


File:4547274 Thai rescue workers positioning a pipe for the pumping operation in the Tham Luang cave.jpg|தாய்லாந்து மீட்புப் பணியாளர்கள் 1
File:Rescue equipment in Tham Luang entrance chamber (cropped).jpg| சூன், 2018 அன்று தோய் நாங் நோன் மலைத்தொடரில் உள்ள தாம் இலுவாங் நாங் நோன் குகையில் சிக்கிய சிறுவர்கள்
File:4547292 Cave rescue divers prepare dive equipment at Tham Luang cave.jpg|தாய்லாந்து மீட்புப் பணியாளர்கள் 2
File:Police exploring cave opening at Doi Pha Mi.jpg|தாய்லாந்து காவல் துறையினர்


## மேற்கோற்கள்

## வெளி இணைப்புகள்
*Why cave search is so tricky, *Bangkok Post*
*The Sleeping Lady Legend (waybacked)
*Chiang Rai Tourism 
*Two of the Doi Nang Non legends  

பகுப்பு:தாய்லாந்துப் புவியியல்
குருக்கத்தி

நாகப்பட்டினம் மாவட்டத்தின், கீழ்வேளுர் ஒன்றியத்தில் குருக்கத்தி கிராமம் உள்ளது. இது திருவாருர்- நாகப்பட்டினம் முக்கிய வழிச்சாலையில் அமைந்துள்ளது. குருக்கத்தியில் நாகப்பட்டின மாவட்டத்திற்குரிய மாவட்ட ஆசிரியர் கல்வி மற்றும் பயிற்சி நிறுவனமும், அரசு மேல்நிலைப்பள்ளியும் அமைந்துள்ளன.

குருக்கத்தி என்னும் மலரும் உள்ளது. இது மாதவி என்னும் மலரைக் குறிக்கும்

## வெளிப்பார்வை
# குருகு - குருக்கத்திக் கொடி - மாதவி கொடி
# குருக்கத்தி இலை பூ 
# குருக்கத்தி மலர் - பரிபாடல் 12

பகுப்பு:ஊர்ப்பெயர்கள்
பகுப்பு:மலர்கள்
பகுப்பு:நாகப்பட்டினம் மாவட்டத்திலுள்ள கிராமங்கள்
இலிசு மெக்டொனால்டு

**எலிசபெத் (இலிசு) மெக்டொனால்டு** *(Elizabeth (Liz) MacDonald)* ஓர் அமெரிக்க விண்வெளி வானிலை அறிவியலாளர் ஆவார். இவர் நாசாவின் கோடார்டு விண்வெளி பறப்பு மையத்தில் பணிபுரிகிறார்.  இவர் எல்லியம், உயிரகம், முதன்மி, மின்னன் கதிர்நிரல் அளவி வழியாக நாசாவில் வான் ஆலன் ஆய்கலங்கள் (கதிர்வீச்சுப் பட்டை ஆய்வுத்) திட்ட இணை ஆய்வாளர் ஆவார்.

## கல்வி
இவர் அலைசு மெக்டொனால்டுக்கும் வால்லா வால்லன்சு பில்லுக்கும் மகளாகப் பிறந்தார். இவர் நாசாவின் விண்வெளி ஆய்வு நல்கை பெற்று வாழ்சிங்டன் பல்கலைக்கழகத்தில் இயற்பியலில் இளம் அறிவியல் பட்டம் 1999 இல் பெற்றார். இவரது வழிகட்டியான உரூது சுகவுகு ஆய்வில் தொடரும்படி ஊக்கப்படுத்தினார். இவர் நியூகாம்ப்சயர் பல்கலைக்க்ழகத்தில் பட்டமேற் படிப்பை முடித்து 2005 இல் முனைவர் பட்டமும் படித்தார்.

## வாழ்க்கைப்பணி
இவர் மின்மப் பொருண்மைக் கதிர்நிரல் அளவையியலில் ஆர்வம் கொண்டு 15 ஆண்டுகளுக்கு மேலாக அத்துறை சார்ந்த கருவி உருவாக்கம், தரவுப் பகுப்பாய்வு, விளக்கத்திலும் ஈடுபட்ட வல்லுனர் ஆவார்.

முனைவர் பட்டம் முடித்ததும்,  இவர் இலசு அலமாசு ஆய்வகத்தில் சேர்ந்தார். அந்த ஆய்வகத்தில் இவர் ஆற்றல் துறை சார்ந்த விண்வெளி வளிமண்டல அறிவிக்கை அமைப்புக்கான புவிஒத்தியக்க கருவிகள் திட்டத்தின் இசட்வகை மின்மக் கதிர்நிரல் அளவி ஆய்வில் முதன்மை ஆய்வாளர் ஆவார்.  இவர் *புத்தாக்க ஆராய்ச்சி, ஒருங்கிணைந்த உணர்தல்* குழுவுக்கும் தலைமை தாங்கினார். She was principal investigator for the Advanced Miniaturized Plasma Spectrometer. இவர் மும்முறை இலாசு அலமாசு விருதுகள் திட்டத்தில் விருது பெற்றுள்ளார்.

## மக்கள் பரப்புரை

## மேற்கோள்கள்


பகுப்பு:அமெரிக்க வானியற்பியலாளர்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் பொறியியலாளர்கள்
பகுப்பு:அமெரிக்க வானியலாளர்கள்
பகுப்பு:வாழும் மக்கள்
இந்திய அரசியலமைப்புச் சட்டத்தில் தேர்தல்கள்

**தேர்தல்கள்** (Elections ) குறித்து இந்திய அரசியலமைப்புச் சட்டம் பிரிவுகள் 54, 66, 325, 326 மற்றும் சில பிரிவுகள் குறிப்பிடுகின்றன. இப்பிரிவுகள் மூலம் தேர்தல்கள்  எவ்வாறு யாரால் நடத்தப்படவேண்டும் என்று விளக்கப்பட்டுள்ளது. அரசியலமைப்புச் சட்டம் குடியரசுத் தலைவருக்கு நடைபெற வேண்டிய தேர்தல் குறித்த நடைமுறைகளை பிரிவு 54-லிலும் துணைக்குடியரசுத் தலைவர் தேர்தல் குறித்து பிரிவு 66-லிலும் குறிப்பிடுகின்றது. மாநில சட்டசபைகளுக்கும், பாராளுமன்றத்திற்கும் நடைபெற வேண்டிய தேர்தல் குறித்து வழிமுறைகளும் கோட்பாடுகளும் பிரிவு 325, 326 போன்றவைகளில் விளக்கப்பட்டுள்ளது


## சட்டமன்ற நாடுளுமன்ற தேர்தல்கள்
சட்டமன்றங்களுக்கும், பாராளுமன்றத்திற்கும் தேர்தல்கள் நடத்துவதற்கு அரசியலமைப்புச் சட்டம் சில கோட்பாடுகளை விதித்துள்ளது. அவை பின்வருமாறு.
#ஒவ்வொரு தொகுதிக்கும் ஒரே வாக்காளர் பட்டியல் தயாரிக்கப்பட வேண்டும். இதில் சாதி மத இன அடிப்படையில் வேறுபாடு காண்பிக்கக் கூடாது (பிரிவு 325)
#18 வயது நிறைந்த அனைத்து இந்திய குடிமக்களுக்கும் வாக்குரிமை உண்டு. இந்தியாவில் குடியில்லாமல் இருப்பவர்கள், மனநலம் பாதிக்கப்பட்டவர்கள், குற்றம் அல்லது சட்ட விரோத நடவடிக்கையில் ஈடுபட்டு தண்டிக்கப்பட்டவர்கள் வாக்களிக்க முடியாது (பிரிவு 326)
#இந்த மற்றும் இதர கோட்பாடுகளுக்குட்பட்டு, பாராளுமன்றம், மாநில சட்டசபைகளுக்கும், பாராளுமன்றத்திற்கும் தேர்தல் தொடர்பான சட்டங்களை இயற்றலாம் (பிரிவு 327, ஏழாவது அட்டவணை முதல் பட்டியல் பதிவு 72)
#பாராளுமன்றம் இயற்றிய சட்டத்தில் இடம் பெறாத பொருள்கள் குறித்தும்,  சட்டசபை தேர்தல்களுக்கும், சட்டசபைகள் சட்டம் இயற்றலாம் (பிரிவு 328) 
#மக்கள் பிரதிநிதித்துவ சட்டம் 1950, 1951,  தொகுதி வரையறை சட்டம் 1952, 1962, 2002, 2003 ஆகியவைகளை  பாராளுமன்றம் ஏற்கனவே இயற்றியுள்ளது.
 
## தேர்தல் குறை தீர்வு வழிமுறை
#தேர்தல் குறித்து யாருக்கு என்ன குறை இருந்தாலும், மக்கள் பிரதிநிதித்துவ சட்டத்தில் குறிப்பிட்டபடி, அந்தந்த உயர்நீதிமன்றங்களில் தான் வழக்குத் தொடர வேண்டும். மற்ற சாதாரண வழக்கு மன்றங்களுக்கு அதிகாரம் இல்லை. உயர்நீதிமன்றத் தீர்ப்பின் மேல் உச்சநீதி மன்றத்திற்கு மேல் முறையீடு செய்யலாம்.(பிரிவு 329)
#அரசியலமைப்பின் 42-வது திருத்தச் சட்டத்தின் படி, புதிய பிரிவு 323-B  அறிமுகப்படுத்தப்பட்டுள்ளது. இதனடிப்படையில், சம்மந்தப்பட்ட சட்டமன்றங்கள், தேர்தல் வழக்குகளை கையாள, தனியாக ஆணையங்களை நிறுவலாம். அவ்வாறு நிறுவினால் தேர்தல் வழக்குகளை விசாரிக்க உயர்நீதிமன்றத்திற்கு அதிகாரம் இருக்காது ஆனால் உச்சநீதிமன்றத்தில் மேல் முறையீடு செய்யலாம்.
#அரசியலமைப்புச் சட்டம் பிரிவு 71-ன்படி, குடியரசுத் தலைவர், துணைக் குடியரசுத் தலைவர் தேர்தல்கள் குறித்த வழக்குகளை உச்சநீதிமன்றம் தான் விசாரிக்க முடியும்.

## தேர்தல் ஆணையம்
தேர்தல் நடைமுறைகளை மேற்பார்வையிடவும், தேர்தல்களை சுமூகமாக நடத்தவும் தேர்தல் ஆணையத்தை நிறுவ பிரிவு 324-வகை செய்கிறது. தேர்தல் ஆணையர்கள் சுயமாக செயல்படவும், ஆணையம் சுய அதிகாரத்துடன் செயல்படவும், வகை செய்யும் வண்ணம், தேர்தல் ஆணையா்களை, சட்ட மன்றங்களோ, நிர்வாகமோ கட்டுப்படுத்தாத வகையில் பிரிவுகள் அமைக்கப்பட்டுள்ளன.

பகுப்பு:இந்தியத் தேர்தல்கள்
பகுப்பு:இந்திய அரசியலமைப்புச் சட்டம்
மோய் சாய் மாவட்டம்

**மேய் சாய் மாவட்டம்** (**Mae Sai**) (,  தாய்லாந்து நாட்டின் வடக்கில் உள்ள சியாங் ராய் மாகாணத்தின் வடகோடியில், தாய்லாந்து - மியான்மர் பன்னாட்டு எல்லையில் அமைந்த மாவட்டம் ஆகும். இம்மாவட்டத்தின் நிர்வாகத் தலைமையிட நகரம் மோய் சாய் நகரம் ஆகும். பன்னாட்டு ஆசிய நெடுஞ்சாலை 2, மாயி சாய் நகரத்தின் வழியாக மியான்மருக்குச் செல்கிறது. 285 சதுர கிலோ மீட்டர் பரப்பளவு கொண்ட  இம்மாவட்டத்தின் மக்கள்தொகை 2005ல்  86,298 ஆக இருந்தது.

தங்க முக்கோணத்தில் அமைந்த மோய் சாய் மாவட்டம், சியாங் ராய் மாகாணத் தலைமையிடமான சியாங் ராய் நகரத்திற்கு வடக்கில் 259 கி.மீ. தொலைவிலும், தேசியத் தலைநகரமான பாங்காக்கிற்கு வடக்கே 850 கி.மீ. தொலைவிலும் உள்ளது. இம்மாவட்டத்தில் போதைப் பொருட்கள் தயாரிப்பு, விற்பனை அதிக அளவில் நடைபெறுகிறது.

இம்மாவட்டத்தில் உள்ள தோய் நாங் நோன் மலைத்தொடரில் உள்ள  தாம் இலுவாங் நாங் நோன்  குகையில் 23 சூன் 2018 அன்று 12 சிறுவர்களும், ஒரு கால்பந்தாட்ட பயிற்சியாளரும் மழை வெள்ளத்தில் சிக்கினர். அவர்களை பன்னாட்டு மீட்பு குழுவினர் 10 சூலை 2018 குகையிலிருந்து மீட்டனர்.
 

## நிர்வாகம்
நிர்வாக வசதிக்காக இம்மாவட்டம் எட்டு துணை மாவட்டங்களாகவும், 92 கிராமங்களாகவும் பிரிக்கப்பட்டுள்ளது. இம்மாவட்டத்தில் மோய் சாய் மற்றும் இரண்டு துணை மாவட்ட நகராட்சிகளையும் கொண்டது.

## இதனையும் காண்க
* தோய் நாங் நோன் மலைத்தொடர்
* தாம் இலுவாங் நாங் நோன்  குகை
* சியாங் ராய் மாகாணம்
* சியாங் ராய்

## மேற்கோள்கள்

## வெளி இணைப்புகள்

*
*
*amphoe.com (Thai)
*http://www.maesai.go.th Website of Mae Sai township (Thai)

பகுப்பு:தாய்லாந்து
பகுப்பு:தாய்லாந்தின் மாவட்டங்கள்
*
கடல் கடந்து உத்தியோகம் (தொலைக்காட்சித் தொடர்)

**கடல் கடந்து உத்தியோகம்** ஸ்ரீ பாரதி அஸோசியேட் தயாரிப்பில் ‘28 மே 2018’ ஆம் ஆண்டு முதல் திங்கள் முதல் வியாழன் வரை இரவு 7:30 மணிக்கு ராஜ் தொலைக்காட்சியில் ஒளிபரப்பான மெகா தொடர் ஆகும். இந்த தொடரை லேனா மூவேந்தர் இயக்குகிறார். சுர்ஜித் அன்சாரி ஹீரோவாகவும், காயத்ரி கண்ணன் ஹீரோயினாகவும் நடிக்கிறார்கள். இந்த தொடர் சில காரணங்களால் 69 அத்தியாங்களுடன் பாதியில் நிறுத்தப்பட்டுள்ளது.

## கதைச்சுருக்கம்
முதுமையில் தனிமையில் வாழும் நாராயணன். தனது கடைசி காலத்தில் தனது பிள்ளைகளுடன் கூட்டுக் குடும்பமாக வாழ நினைக்கிறார். இவரின் 60வது திருமண நாளுக்கு வெளிநாட்டில் இருந்து வரும் மகள், மகன், பேரத் பேத்திகளை பல திட்டங்களை போட்டு தன்னுடனேயை தங்க வைக்கிறார். அது எப்படி என்பதுதான் இந்த தொடரின் கதை.

## நடிகர்கள்
* சுர்ஜித் அன்சாரி
* காயத்ரி கண்ணன் 
* மதுமிதா
* கவுரிஜானு
* ஈ.வி.எஸ் கணேஷ்பாபு
* சிவலிங்க பாபு
* பாலிமர் பிரதீப்
* பானு பரத்வாஜ்

## முகப்பு பாடல்
இந்த தொடருக்கான முகப்பு பாடலான ‘கடல் கடந்து கடல் கடந்து’ என்ற பாடலுக்கு ‘அருண் பாரதி’ பாடல் வரிகள் எழுதியுள்ளார், ‘ஜான்சன்’ இசை அமைக்க, பாடகி பிரியங்கா இந்த பாடலை பாடியுள்ளார். 

## மேற்கோள்கள்

## வெளி இணைப்புகள்
* ராஜ் தொலைக்காட்சி வலையகம்  
* ராஜ் தொலைக்காட்சி யூட்யுப்

பகுப்பு:ராஜ் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
இலிசா கால்டெனகர்

**இலிசா கால்டெனகர்** *(Lisa Kaltenegger)* (4 மார்ச்சு 1977, சால்சுபர்கு அண்மையில் உள்ள குச்சில்) ஓர் ஆசுத்திரிய வானியலாளர் அவர். இவர் புறக்கோள்களின் படிமமாக்கத்திலும் பான்மையிலும் விண்வெளி உயிரியலிலும் வல்லுனர் ஆவார்.  இவர் 2014 ஜூலை 1 இல் கார்னெல் பல்கலைக்கழகத்தில் உதவிப் பேராசிரியராகச் சேர்ந்தார். முன்பு, இவர் ஐடெல்பர்கில் உள்ள வானியலுக்கான மேக்சு பிளாங்கு நிறுவனத்தில் இணைபதவி வகித்தார். இங்கு இவர்  எம்மி நோயதர் ஆராய்ச்சிக் குழுவின் தலைவராகவும் இருந்தார். இக்குழு  "மீப்புவிகளும் உயிர்வாழ்வும்"  பர்ரிய ஆய்வில் ஈடுபட்டது. மேலும் இவர் கேம்பிரிட்ஜ், ஆர்வார்டு சுமித்சோனிய வானியற்பியல் மையத்திலும் பணிபுரிந்தார்.  இவர் 2008 இல் ஆர்வார்டு பல்கலைக்கழகத்தில் விரிவுரையாளராகச் சேர்ந்தார். இவர் 2011 இல் ஐடெல்பர்கு பல்கலைக்கழகத்தில் புல உறுப்பினராகச் சேர்ந்தார்.

## கல்வி

## தகைமைகள்

## மேற்கோள்கள்

## வெளி இணைப்புகள்
*Kaltenegger's home page at Harvard
*Kaltenegger's interview on Viemo by Nautilus
*CNN Interview on Avatar and Habitable Moons
*Erde und die Spuren von Leben im All

பகுப்பு:ஆசுத்திரிய வானியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பகுப்பு:அமெரிக்க இயற்பியலாளர்கள்
பகுப்பு:வாழும் மக்கள்
பகுப்பு:விண்வெளி உயிரியலாளர்கள்
பகுப்பு:பெண் உயிரியலாளர்கள்
பகுப்பு:1977 பிறப்புகள்
பகுப்பு:அமெரிக்க வானியலாளர்கள்
பகுப்பு:ஆஸ்திரிய இயற்பியலாளர்கள்
மாங்கனீசு(III) புளோரைடு

**மாங்கனீசு(III) புளோரைடு (Manganese(III) fluoride** also known as **Manganese trifluoride**) MnF3 என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். இந்த சிவப்பு நிற/கருஞ்சிவப்பு நிறத் திண்மம் நீரகக்கரிமங்களை புளோரோகார்பன்களாக மாற்றுவதில் மிகவும் பயனுள்ளதாக உள்ளது, அதாவது, இது ஒரு புளோரினேற்றக் காரணியாக உள்ளது இச்சேர்மம் ஐதரேட்டையும் உருவாக்குகிறது. 

## தொகுப்புமுறை, அமைப்பு மற்றும் வினைகள்

### தொகுப்பு
MnF3 ஆனது ஐதரசன் புளோரைடில் கரைந்த MnF2 கரைசலுடன் புளோரினை வினைப்படுத்துவதால் தயாரிக்கப்படுகிறது:

: MnF2  +  0.5 F2  &#x2192;  MnF3

இச்சேர்மமானது தனிம நிலை புளோரினுடன் மாங்கனீசு(II) ஆலைடை ~250&nbsp;°செ வெப்பநிலையில் வினைப்படுத்துவதன் மூலமும் தயாரிக்கப்படுகிறது.

### அமைப்பு
படிக நிலையில், MnF3 யானது  வனேடியம்(III) புளோரைடை ஒத்திருக்கிறது.  இரண்டு சேர்மங்களின் எண்முகி உலோக மையங்கள் ஒரே மாதிரியான சராசரி M-F பிணைப்பு நீளங்களைக் கொண்டுள்ளன. இருப்பினும், ஜான் டெல்லர் விளைவின் காரணமாக மாங்கனீசு சேர்மத்தைப் பொறுத்தவரை, ஒரு உருக்குலைந்த அமைப்பாகத் தான் (மேலும், இறுதியில் ஒற்றைச்சாய்வுள்ள ஓரலகு படிகம் மற்றும் உயர் ஒருங்கமைவுள்ள மற்றொரு வடிவம்) உள்ளது. Mn-F பிணைப்பு நீளங்கள் 1.79, 1.91, 2.09 Å என்ற அளவில் உள்ளன 

## மேற்கோள்கள்

பகுப்பு:புளோரைடுகள்
பகுப்பு:புளோரினேற்றிகள்
பகுப்பு:மாங்கனீசு(III) சேர்மங்கள்
பகுப்பு:உலோக ஆலைடுகள்
மாங்கனீசு ஊதா

**மாங்கனீசு ஊதா** *(Manganese violet)* என்பது NH4MnP2O7 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். இதை அமோனியம் மாங்கனீசு(III) பைரோபாசுபேட்டு என்று அழைக்கிறார்கள். பைரோபாசுபேட்டு (P2O4−7), அமோனியம் (NH+4), மற்றும் மாங்கனீசு ஆகியவை சேர்ந்து அமோனியம் மாங்கனீசு(III) பைரோபாசுபேட்டு திண்மத்தை உருவாக்குகின்றன. மாங்கனீசு(III) ஆக்சைடு, டை அமோனியம் பாசுபேட்டு, பாசுபாரிக் அமிலம் ஆகியவை சேர்ந்த கலவையை சூடுபடுத்துவதன் மூலம் மாங்கனீசு ஊதா தயாரிக்கப்படுகிறது. இது பரவலாக அறியப்பட்ட ஒரு நிறமியாகும் .

## வேதிக்கட்டமைப்பு

α- மற்றும் β-வடிவம் என்ற இரண்டு பல்லுருவ தோற்றங்களில் இது அறியப்படுகிறது. ஆனால் இரண்டு வடிவங்களிலும் கட்டமைப்பு ஒரே மாதிரியாகவே உள்ளது. Mn(III) மையங்கள் உருக்குலைந்த எண்முக தளங்களில் பைரோபாசுபேட்டு ஈந்தணைவிகள் வழங்கும் ஆறு ஆக்சிசன் அணுக்களால் சூழப்பட்டுள்ளன .

## நிறமாலை
பிரதிபலிப்பு மற்றும் ஒளிர்வு நிறமாலைகளை   அகச்சிவப்பு நிறமாலையில் காணலாம் .

## மேற்கோள்கள்

பகுப்பு:மாங்கனீசு(III) சேர்மங்கள்
பகுப்பு:பைரோபாசுபேட்டுகள்
பகுப்பு:கனிமவேதியியல் நிறமிகள்
பகுப்பு:இரட்டை உப்புகள்
ஐதராக்சில் அலுமினியம் பிசு(2-எத்தில்யெக்சேனோயேட்டு)

**ஐதராக்சில் அலுமினியம் பிசு(2-எத்தில்யெக்சேனோயேட்டு)** *(Hydroxyl aluminium bis(2-ethylhexanoate))* என்பது C16H31AlO5 என்ற மூலக்கூற்று வாய்ப்பாட்டைக் கொண்ட வேதிச்சேர்மம் ஆகும். 2-எத்தில்யெக்சேனாயிக் அமிலம் மற்றும் அலுமினியம் (III) ஆகியனவற்றிலிருந்து இது வருவிக்கப்படுகிறது. பெயரளவில் Al(OH)(O2CCHEt(CH2)3CH3)2 என்ற வாய்ப்பாட்டைக் கொண்ட ஒருங்கிணைவுச் சேர்மமாகக் கருதப்படுகிறது. வாய்ப்பாட்டில் உள்ள Et = எத்தில் குழுவைக் குறிக்கிறது. இச்சேர்மத்தின் இயைபைக் காண்கையில் இது ஓர் ஒருபடித்தான சேர்மமாக இல்லை என்பதைக் காட்டுகிறது. கூழ்மக் கலவையான நாபாம் உள்ளிட்ட பல நீர்மங்களின் பாகுத் தன்மையை அதிகரிக்கும் முகவராக இதைப் பயன்படுத்துகின்றனர். சிறிதளவு நீருறிஞ்சும் தன்மையையும் இச்சேர்மம் கொண்டுள்ளது.

## மேற்கோள்கள்

பகுப்பு:அலுமினியம் சேர்மங்கள்
பகுப்பு:எத்தில்யெக்சேனோயேட்டுகள்
இவான் பெரிசிச்

**இவான் பெரிசிச்** (*Ivan Perišić*, ; பிறப்பு 2 பெப்ரவரி 1989) குரோவாசிய தொழில்முறை கால்பந்தாட்ட வீரர். இவர்  இன்டர் மிலானிலும் குரோவாசியா தேசிய அணியிலும் நடுக்கள வீரராக பக்கவாட்டில் விளையாடுகிறார். தவிர  தாக்கும் நடுக்களத்தவராகவும்  இரண்டாம் தாக்குபவராகவும் விளையாடக் கூடியவர்.

இளவயதில் அஜ்துக் இசுப்ளிட் கழகத்திலும் சோச்சோ கழகத்திலும் பயிற்சி பெற்ற பெர்சிச் புருக்கெ கழகத்தில் ஆடும்போது, பெல்ஜியத்தின் 2011ஆம் ஆண்டின் சிறந்த தொழில்முறை கால்பந்தாட்ட வீரராக   தேர்ந்தெடுக்கப்பட்டார். இந்த அறிமுகத்தால் பொருசியா டோர்ட்மண்டு கழகத்தில் ஆட அழைக்கப்பட்டார். சனவரி 2013இல் €8&nbsp;மில்லியனுக்கு வோல்சுபர்கால் எடுக்கப்பட்டார். இரண்டரை பருவங்கள் அங்கு ஆடிய பின்னர் இன்டர் மிலனுக்கு  €16&nbsp;மில்லியனுக்கு இடம் பெயர்ந்தார்.

பெரிசிச் தனது குவாரேசியா நாட்டு தேசிய அணியில் 2011இல் அறிமுகமானார்.தொடர்ந்து யூரோ 2012, the 2014 உலகக் கோப்பை, யூரோ 2016, 2018 உலகக் கோப்பை போட்டிகளில் குவாரேசியா தேசிய அணியில் பங்கேற்றார்.

## மேற்கோள்கள்

பகுப்பு:குரோவாசியக் காற்பந்தாட்ட வீரர்கள்
பகுப்பு:1989 பிறப்புகள்
பகுப்பு:2018 உலகக்கோப்பை காற்பந்து வீரர்கள்
மாங்கனீசு(IV) புளோரைடு

**மாங்கனீசு(IV) புளோரைடு (Manganese tetrafluoride)** MnF4, மாங்கனீசின் உயர்ந்தபட்ச புளோரைடு ஆகும். இது ஒரு வலிமை மிக்க ஆக்சிசனேற்றியாகும். இச்சேர்மம் புளோரின் தனிமத்தை தூய்மைப்படுத்தும் முறையில் ஒரு வழிமுறையாககவும் பயன்படுகிறது.

## தயாரிப்பு
மாங்கனீசு டெட்ராபுளோரைடு 1961 ஆம் ஆண்டில் தெளிவற்ற முறையில் முதன் முதலில் தயாரிக்கப்பட்டது. அதாவது மாங்கனீசு(II) புளோரைடு (அல்லது இதர MnII சேர்மங்கள்) புளோரின் வாயுவுடன் 550&nbsp;°செல்சியசில் வினைக்குட்படுத்தி தயாரிக்கப்படுகிறது: MnF4 வாயுவாக பதங்கமாகி குளிர்விக்கப்பட்ட நிலைக்கு மாறுகிறது. இது இன்று வரை பொதுவான தயாரிப்பு முறையாகும், பதங்கமாதல் நிகழ்வானது புளோரின் வாயுவை அதிகமான அழுத்தத்தில் பயன்படுத்துவதன் மூலமும் (4.5–6&nbsp;வளிமண்டல அழுத்தம் 180–320&nbsp;°செ) தவிர்க்கப்படலாம். மேலும், இயந்திரமுறையில் நன்கு குலுக்குவதன் மூலம் வெப்பப்படுத்தப்படுவது தவிர்க்கப்படுகிறது. இந்த வினையானது நீர்மப்படுகையில் உள்ள மாங்கனீசுத் தூளிலிருந்து தொடங்கப்படுகிறது.
இச்சேர்மத்தை, MnF4,  வேறு முறைகளில் தயாரிப்பதென்பது Other MnF2 வை கிரிப்டான் டைபுளோரைடு உடன் புளோரினேற்றம் செய்வது அல்லது ஐதரசன் புளோரைடு நீர்மக் கரைசலில் புற ஊதாக் கதிர் வீச்சிற்குட்பட்டு F2 உடன் வினைபரியச் செய்தலாகும்.  மாங்கனீசு டெட்ராபுளோரைடானது, ஆண்டிமணி டெட்ராபுளோரைடு மற்றும் K2MnF6 ஆகியவற்றுக்கிடையேயான தனிம புளோரினை தொகுப்பு முறையில் தயாரிக்கப் பயன்படும் வேதிச்செயல்முறையின் ஒரு பகுதியாக உள்ள வினை மூலமாகவும் தயாரிக்கப்படுகிறது. 

:K2MnF6 + 2 SbF5 &rarr; MnF4 + 2 KSbF6

## குறிப்புகள்

## மேற்கோள்கள்

பகுப்பு:புளோரைடுகள்
பகுப்பு:புளோரினேற்றிகள்
பகுப்பு:மாங்கனீசு சேர்மங்கள்
பகுப்பு:உலோக ஆலைடுகள்
மரியோ மஞ்சூக்கிச்

**மரியோ மஞ்சூக்கி** (*Mario Mandžukić*, ; பிறப்பு 21 மே 1986) குரோவாசிய தொழில்முறை கால்பந்தாட்ட வீரர். இவர் இத்தாலியக் கழகமான யுவென்டசிலும் குரோவாசியா தேசிய அணியிலும்  முன்கள வீரராக விளையாடுகின்றார். ஏராளமான கோல்களை அடித்துள்ளதைத் தவிர இவரது பாதுகாப்பு மற்றும் வான்வழி  திறன்களும் பெரிதும் பாராட்டப்படுகின்றது.
## மேற்கோள்கள்

பகுப்பு:குரோவாசியக் காற்பந்தாட்ட வீரர்கள்
பகுப்பு:1986 பிறப்புகள்
பகுப்பு:2018 உலகக்கோப்பை காற்பந்து வீரர்கள்
யோக்யகர்த்தா

**யோக்யகர்த்தா** (*Yogyakarta*, ; மற்றும் *ஜோகியா* அல்லது *ஜோகஜாகர்த்தா*) இந்தோனேசியாவின் சாவகத் தீவில் அமைந்துள்ள நகரமும் அதே பெயரிலுள்ள யோக்யகர்த்தா சிறப்புப் பகுதியின் தலைநகரமும் ஆகும். இது இந்தோனேசிய தேசியப் புரட்சிக் காலத்தில், 1945 முதல் 1949 வரை, இந்தோனேசியத் தலைநகரமாகவும்  இருந்துள்ளது. யோக்யகர்த்தாவின் ஒரு பகுதியான கோட்டாகெடே 1575 முதல் 1640 வரை மாதாராம் சுல்தான்களின் தலைநகரமாக இருந்துள்ளது.  இந்த நகரம் கல்வி மையமாகவும் (*கோட்டா பெலாஜார்*), பத்தீக் , பாலே நடனம், நாடகம், இசை, கவிதை, பொம்மலாட்டக் கலைகள் போன்ற செம்மைச் சாவக நுண்கலை மற்றும் பண்பாடுகளின் மையமாகவும்  விளங்குகின்றது.

இந்நகரின் மக்கள்தொகை 2010இல் 388,627 ஆகும்.  இந்தோனேசியாவிலேயே  மிக உயர்ந்த மனித மேம்பாட்டுச் சுட்டெண் 0.837 கொண்டுள்ள யோக்யகர்த்தா *மிக வளர்ந்த* நகரமாக கருதப்படுகின்றது.

## குறிப்புகள்

## வெளி இணைப்புகள்

*
*

பகுப்பு:இந்தோனேசிய நகரங்கள்
பகுப்பு:சாவகம்
தம்மபதம்

**தம்மபதம்** (Dhammapada) என்பது பெளத்த மதப் புனித இலக்கியங்களுள் ஒன்றாகும். கௌதம புத்தர் அருளிய அறவுரைகளும் முதலானவை பெளத்தத்தின் திரிபிடகங்கள் என்று அழைக்கப்படுகின்றன.  அவைகள் **[[சுத்தபிடகம்]]**, **[[விநயபிடகம்]]**, **[[அபிதம்மபிடகம்]]**  என்பவை ஆகும். இவற்றுள் சுத்த பிடகத்திலுள்ள ஐந்து பகுதிகளில், குத்தக நிகாயம் என்ற பகுதியில் தம்மபதம் என்ற இந்நூல் அமைந்துள்ளது.

பாளி மொழியில் அமைந்த தம்மபதம் 26 அத்தியாயங்களும் 423 சூத்திரங்களும் கொண்டது. புத்த பெருமான் அவ்வப்போது கூறிய வாக்கியங்களாக அமைகின்றது. இதனால், பெளத்த சமயத்தவரின் பாராயண நூலாகவும், பிரமாண நூலாகவும் அமைகின்றது.

தம்மபதம் என்பது அறவழி, அறநெறி, அறக்கொள்கை, அறக்கோட்பாடு எனப் பல பொருள்களில் வழங்கப்பெறுகின்றது.

முதலாம் பெளத்த சங்க மாநாட்டில் அங்கீகரிக்கப்பட்டது என புத்தகோசரால் கூறப்படுகின்றது.

## மேற்கோள்கள்

பகுப்பு:பௌத்த இலக்கியங்கள்
சிறீதர் சில்லால்

**சிறீதர் சில்லால்** (**Shridhar Chillal**) (பிறப்பு:1938), இடது கை விரல்களில் 29 அடி 8 அங்குல  (909.6 செமீ அல்லது 358.1 அங்குலம்)   நீளத்திற்கு நகங்களை வளர்த்து **உலக சாதனை** நிகழ்த்தியவர். இவரது  கட்டை விரல் நகம் மட்டும் 6.5 அடி (197.8 செமீ /77.87 அங்குலம்) நீளம் கொண்டது. இவர் 1952 ஆம் ஆண்டு முதல் தனது இடது கை விரல்களில் நகங்களை வெட்டும் வழக்கத்தை நிறுத்தினார்.

இவர் 66 ஆண்டுகளாக இடது கை விரல்களில் நகங்களை பாதுகாப்புடன் வளர்த்த காரணத்தினால், இடது கை செயல் இழக்கும் நிலைக்கு ஆளானார்.

11 சூலை 2018 அன்று இவரது நீண்ட நகங்கள் வெட்டி எடுக்கப்பட்டு  நியூயார்க் நகர  அருங்காட்சியகத்தில்  காட்சிக்கு வைக்கப்பட்டுள்ளன.

## மேற்கோள்கள்

## வெளி இணைப்புகள்
*நீளமான விரல் நகங்கள் - காணொளி - 2012

பகுப்பு:1937 பிறப்புகள்
பகுப்பு:வாழும் மக்கள்
பகுப்பு:மராத்தியர்கள்
பகுப்பு:சாதனையாளர்கள்